191_zadaca_1

1. ИКТ во Образование - ЈАС КАКО КОРИСНИК
Прво искуство со ИКТ имав кога започнеме да го изучуваме предметот Информатика на училиште. Часовите по Информатика во основно образование беа вообичаени и работевме MS Office и Paint. Јас сакав да знаам повеќе од тоа и затоа почнав да читам информатички списанија на хрватски и македонски јазик. Во средно, бидејќи учев Економско, само една година го имавме предметот Информатика. Но сепак, мојата желба за ИКТ не се изгуби. Иако имавме мал фонд на часови по Информатика, за релативно кратко време стекнав солидно знаење, но сето тоа знаење беше стекнато надвор од образовните институции, благодарение на мојата желба и љубопитност да научам нешто кое не се учи на часовите по Информатика. На факултет, највеќе посветував внимание на предметите за програмирање, бидејќи тоа ме интересираше најмногу.

2. ИКТ во Образованието - ЈАС КАКО ПОСМАТРАЧ
Помладите и идните генерации имаат далеку поголем простор за напредок, поголема достапност на информации, ресурси.

Доколку би бил 10 години помлад, разликата во знаењето кое би го поседувал сега би била голема.

3. ИКТ во Образование - ЈАС КАКО ЕКСПЕРТ
Во основно, на часовите по хемија, учевме за добивање на одредени соединенија со мешање на точна количина на две или повеќе течности, но тоа го правевме само со решавање на хемиски формули. Ние не смеевме да ја користиме опремата за мешање на тие течности поради безбедноста. Како наставник би покренал иницијатива да се набави компјутерска програма која ќе го симулира мешањето на хемиските соединенија. Со таа програма секој ученик ќе може да види како изгледа праксата по хемија без тоа да претставува опасност за него и неговите соученици.